Komission asetus (EY) N:o 151/96, annettu 29 päivänä tammikuuta 1996, tietyistä sianliha-alan poikkeuksellisista markkinatukitoimenpiteistä Belgiassa



Virallinen lehti nro L 023 , 30/01/1996 s. 0009 - 0010



KOMISSION ASETUS (EY) N:o 151/96, annettu 29 päivänä tammikuuta 1996, tietyistä sianliha-alan poikkeuksellisista markkinatukitoimenpiteistä Belgiassa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että koska tietyillä Belgian tuotantoalueilla on esiintynyt klassista sikaruttoa, Belgian viranomaiset ovat yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, nojalla toteuttaneet kansanterveyteen liittyviä toimenpiteitä, ja sianliha-alan poikkeuksellisia markkinatukitoimenpiteitä on toteutettu kyseisen jäsenvaltion osalta komission asetuksella (EY) N:o 3337/93 (4), joka on kumottu asetuksella (EY) N:o 2303/94 (5), poikkeukselliset markkinatukitoimenpiteet, joita sovellettiin 22 päivästä marraskuuta 1993 27 päivään syyskuuta 1994, käsittivät Belgian viranomaisten suorittamat suojavyöhykkeeltä peräisin olevien elävien sikojen ostot ja niiden jalostukseen muiksi kuin ihmisravinnoksi tarkoitetuiksi tuotteiksi, Belgian eläinlääkintäviranomaiset suorittivat joulukuussa 1993 Wingenen alueella sijaitsevalta suojavyöhykkeeltä, jolle on ominaista korkea sikatiheys, peräisin olevien elävien sikojen ostoja; kyseisiin sikoihin sovellettiin eläinten vapaata liikkuvuutta koskevia rajoituksia, jotka johtuivat klassisen sikaruton leviämisen torjumiseen tarkoitettujen toimenpiteiden soveltamisesta, ja ostot myötävaikuttivat siihen, että sianlihan markkinoiden vakava häiriintyminen Belgiassa voitiin välttää; nämä siat jalostettiin samalla tavalla kuin asetuksessa (EY) N:o 3337/93 tarkoitetut siat, klassisen sikaruton esiintyminen Flanderin tuotantoalueella sekä kyseisen eläintaudin torjunta ovat vaatineet huomattavia hallinnollisia voimavaroja pitkän ajanjakson ajan; tämän vuoksi ei ollut mahdollista selvittää nopeasti Wingenen alueella suoritettujen ostojen täsmällistä luonnetta eikä päättää siitä, kuuluivatko ne eläinlääkinnällisten toimenpiteiden vai poikkeuksellisten markkinatukitoimenpiteiden alaan; tämän viivästymisen vuoksi ostoja ei ollut enää mahdollista sisällyttää asetuksella (EY) N:o 3337/93 käyttöön otettuihin tukitoimenpiteisiin, koska kyseinen asetus on tällä välin kumottu, näillä ostoilla on ollut sama myönteinen vaikutus markkinoihin kuin asetuksen (EY) N:o 3337/93 mukaisesti suoritetuilla ostoilla; tämän vuoksi on perusteltua rinnastaa ne asetuksella (EY) N:o 3337/93 toteutettuihin poikkeuksellisiin markkinatukitoimenpiteisiin ja soveltaa kyseisessä asetuksessa säädettyä rahoitusmenettelyä, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Belgian eläinlääkintäviranomaisten joulukuussa 1993 Wingenen alueella suorittamia 58 047 elävän sian ostoja pidetään poikkeuksellisina markkinatukitoimenpiteinä. 2. 40 633 elävän sian ostot rahoitetaan yhteisön talousarviosta. 3. 17 414 elävän sian ostot rahoitetaan kansallisesta talousarviosta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 47, 21.2.1980, s. 11 (4) EYVL N:o L 299, 4.12.1993, s. 23 (5) EYVL N:o L 251, 27.9.1994, s. 5